ด่วนพม่าเตรียมย้ายหน่วยบัญชาการ-สื่อฯ รัฐ จาก ย่างกุ้ง
ศูนย์ข่าวภาคเหนือ-23 มิ.ย.2548รัฐบาลทหารพม่าเตรียมย้ายกองบัญชาการทหาร รวมทั้งกระทรวงต่างๆ ที่ตั้งอยู่ในกรุงย่างกุ้งไปอยู่ในเมืองเปียนมะนา เพื่อป้องการการถูกโจมตีทางทะเล สำนักข่าว Irrawaddy รายงานโดยอ้างจากแหล่งข่าวในกรุงย่างกุ้งว่า ที่ผ่านมาว่า รัฐบาลทหารพม่าได้เตรียมย้ายกองบัญชาการทหาร รวมทั้งกระทรวงต่างๆ อย่างน้อย 5 กระทรวง ประกอบด้วย กระทรวงกลาโหม กระทรวงการเกษตร กระทรวงพลังงาน กระทรวงประชาสัมพันธ์ ส่วนอีกหนึ่งกระทรวงนั้น ยังไม่ได้ระบุอย่างชัดเจน ไปยังเมืองเปียนมะนา ซึ่งอยู่ทางภาคกลางของพม่าภายในเดือนตุลาคมนี้ นอกจากนี้ สื่อของรัฐบาล เช่น สำนักข่าวเมียนม่า และสถานีโทรทัศน์ต่างๆ ซึ่งอยู่ภายใต้การควบคุมของรัฐบาล ก็มีกำหนดย้ายเช่นกัน และเมื่อวันที่ 13 มิ.ย. ที่ผ่านมารัฐบาลได้ออกคำสั่งเตือนพนักงานรัฐวิสาหกิจที่ไม่อยากจะย้ายงานไปยังเมืองใหม่ให้ลาออกจากงานแล้ว แหล่งข่าวจากนักหนังสือพิมพ์ผู้หนึ่งในกรุงย่างกุ้งกล่าวว่า ขณะนี้โครงการก่อสร้างต่างๆ ที่เมืองเปียนมะนามีโรงพยาบาลขนาด 1 พันเตียงรวมอยู่ด้วยใกล้เสร็จสมบูรณ์แล้ว ส่วนสาเหตุที่รัฐบาลทหารพม่ามีคำสั่งย้ายหน่วยงานสำคัญต่างๆ ออกจากกรุงย่างกุ้งไปยังเมืองใหม่นั้น เพื่อป้องกันการถูกโจมได้โดยง่ายจากทางทะเล 
ศูนย์ข่าวภาคเหนือ-23 มิ.ย.2548 รัฐบาลทหารพม่าเตรียมย้ายกองบัญชาการทหาร รวมทั้งกระทรวงต่างๆ ที่ตั้งอยู่ในกรุงย่างกุ้งไปอยู่ในเมืองเปียนมะนา เพื่อป้องการการถูกโจมตีทางทะเล สำนักข่าว Irrawaddy